لبید بن اعصم

لبید بن اعصم ایک یہودی آدمی تھا اور روایات میں آیا ہے کہ اس نے نبی کریم صلی اللہ علیہ وسلم پر جادو کیا تھا ۔
ابن عباس رضی اللہ عنہ سے مروی ہے کہ
لبید بن أعصم نامی شخص نے رسول اللہ ﷺ پر جادو کیا اور آپ ﷺ اس کی وجہ سے چھ ماہ تک متاثر رہے، یہاں تک کہ سورہ الفلق اور سورہ الناس نازل ہوئیں، جو آپ کے لیے رقیہ (شفا اور حفاظت کے لیے پڑھنے والی دعائیں) بنیں۔لبيد بن الأعصم - موقع الشيخ الدكتور سفر الحوالي  

یہ روایت جلال الدین السیوطی نے اپنی کتاب "لباب النقول في أسباب النزول" میں ذکر کی ہے۔

جب صبح ہوئی تو نبی کریم ﷺ نے عمار بن یاسر کو چند صحابہ کے ساتھ بھیجا۔ وہ کنویں پر پہنچے تو دیکھا کہ اس کا پانی مہندی کے پانی کی طرح سرخ ہو چکا ہے۔ چنانچہ انھوں نے پانی نکالا، پتھر ہٹایا اور وہ جادو نکالا، جس میں گیارہ گرہیں لگی ہوئی تھیں۔
پھر رسول اللہ ﷺ پر سورۃ الفلق اور سورۃ الناس نازل ہوئیں۔ جیسے جیسے آپ ﷺ ان آیات کی تلاوت کرتے، ویسے ویسے ایک ایک گانٹھ کھلتی گئی، یہاں تک کہ آپ ﷺ بالکل صحت یاب ہو گئے۔
 نبی کریم ﷺ پر جادو کا واقعہ 

سیدہ عائشہ رضی اللہ عنہا بیان کرتی ہیں کہ لبید بن اعصم یہودی نے نبی کریم ﷺ پر جادو کیا، جس سے آپ ﷺ کو بعض کام ہونے یا نہ ہونے کا خیال گزرتا۔
اللہ تعالیٰ نے آپ ﷺ کو دو فرشتوں کے ذریعے اطلاع دی کہ جادو ایک کنگھی، بالوں کے گچھے اور نر کھجور کے خوشے کے غلاف میں بئرِ ذروان میں دفن ہے۔
نبی کریم ﷺ صحابہ کے ساتھ وہاں گئے، واپسی پر سیدہ عائشہؓ نے پوچھا: "کیا جادو نکالا؟"
آپ ﷺ نے فرمایا: "نہیں، اللہ نے مجھے شفا دے دی اور میں نے فتنے کے ڈر سے اسے نہ نکالنے دیا۔"
پھر وہ کنواں بند کر دیا گیا۔رواه البخاري (3268) ومسلم (2189) .
 نبی کریم ﷺ پر جادو کے واقعے پر علما کی آراء 

 . قاضی عیاض:
اس واقعے سے ثابت ہوتا ہے کہ جادو کا اثر نبی کریم ﷺ کے جسم اور ظاہری حواس پر ہوا، لیکن آپ ﷺ کی عقل، فہم اور اعتقاد پر کوئی اثر نہیں پڑا۔نقله بن حجر عن المازرى"فتح الباري" (10/226، 227)
 .امام مہلب:
اللہ کی طرف سے نبی ﷺ کی حفاظت کا مطلب یہ نہیں کہ دشمن آپ کے خلاف چالیں نہ چلائیں، جیسا کہ شیطان نے ایک بار نماز میں خلل ڈالنا چاہا تھا۔
جادو کا اثر تبلیغِ دین پر ہرگز نہیں پڑا بلکہ یہ عام بیماریوں کی طرح ایک وقتی آزمائش تھی، جس سے وقتی کمزوری، بعض افعال میں عارضی رکاوٹ یا خیالات کا پیدا ہونا ممکن تھا، لیکن یہ مستقل نہیں تھا اور اللہ نے اسے ختم کر دیا۔"فتح الباري" (10/226، 227)
 . ابن القیم:
یہ حدیث بالکل صحیح اور مستند ہے اور اس سے منصبِ نبوت پر کوئی حرف نہیں آتا۔
اللہ تعالیٰ نے نبی کریم ﷺ کو جادو سے پہلے، دورانِ جادو اور بعد میں ہر حال میں محفوظ رکھا۔
جادو محض ایک دنیوی معاملے (یعنی ازدواجی تعلقات سے متعلق ایک خیال) تک محدود تھا اور اس کا وحی یا تبلیغِ رسالت پر کوئی اثر نہیں ہوا۔"زاد المعاد" (4/124) .

 حوالہ جات 

زمرہ:جادوگر
زمرہ:عرب شخصیات
زمرہ:ویکی ڈیٹا والے صفحات